Franco brei Cheetahs vir oulaas in CB | Netwerk24
Franco brei Cheetahs vir oulaas in CB
14 Mei 2019 13:20
Franco Smith sal op 1 Januarie volgende jaar as afrigter van Italië se nasionale span inval. Foto: Gallo Images
Ná weke van bespiegelinge het die Vrystaat Rugbyunie Dinsdag aangekondig dat Franco Smith wel die unie gaan verlaat.
Die unie het ook bevestig dat Smith die pos as afrigter van Italië se nasionale span aangebied is, met ingang 1 Januarie 2020.
Die 46-jarige Smith sal wel nog die Vrystaat-Cheetahs in die Curriebeker-reeks afrig, met sy opvolger wat die leisels sal neem vir die volgende Pro14-reeks, wat in September begin.
Die raad van direkteure het intussen met ’n proses begin om ’n nuwe breier aan te stel, wat ook deel van die afrigtingspan tydens die Curriebeker-reeks sal wees “om die kultuur te ervaar”, aldus ’n verklaring van die Vrystaat Rugbyunie.
Ná afloop van die Curriebeker-reeks sal Smith tot aan die einde van November aanbly in sy pos as direkteur van rugby. – Sportredaksie
Meer oor: Italië | Cheetahs | Vrystaat-Cheetahs | Franco Smith | Curriebeker
Cheetahs sê Dinsdag oor Franco
Rassie, Cheetahs praat oor Franco
Is dit Smith se Pro14 swanesang?
Ouers kan kies oor seksopvoeding in skole, maar . . .